BASES XERAIS PARA A CONFIGURACIÓN DUNHA LISTA DE RESERVA PARA A SELECCIÓN DE PRAZAS DA ESCALA DE ADMINISTRACIÓN ESPECIAL SUBESCALA DE SERVIZOS ESPECIAIS PERSOAL DE OFICIOS AGRUPACIÓNS PROFESIONAIS OPERARIO SERVIZOS MÚLTIPLES
ADMINISTRACIÓN LOCAL — Municipal — Cotobade (Persoal, oposicións, 29/02/2016)

Por resolución da alcaldía de data 12.02.2016 aprobáronse as BASES XERAIS PARA A CONFIGURACIÓN DUNHA LISTA DE RESERVA PARA A SELECCIÓN DE PRAZAS DA ESCALA DE ADMINISTRACIÓN ESPECIAL SUBESCALA DE SERVIZOS ESPECIAIS PERSOAL DE OFICIOS AGRUPACIÓNS PROFESIONAIS OPERARIO SERVIZOS MÚLTIPLES, cuxo contido literal é o seguinte: Será a formación dunha lista de reserva para o nomeamento temporal de funcionarios interinos integrados na escala de Administración especial; subescala de servizos especiais; persoal de oficios; agrupacións profesionais; operario de servizos múltiples, cando concorran os supostos establecidos no artigo 10 do Real Decreto Lexislativo 5/2015 do 30 de outubro polo que se aproba o texto refundido da Lei do estatuto básico do empregado público (en adiante Real Decreto Lexislativo 5/2015 do 30 de outubro) que se detallan: a) A existencia de prazas vacantes cando non sexa posible a súa cobertura por funcionarios de carreira. b) A substitución transitoria dos titulares (funcionarios da subescala ou operarios de servizos varios integrados como persoal laboral). c) A execución de programas de carácter temporal, que non poderá ser superior a tres anos, ampliables ata doce meses máis se o xustificara a duración do correspondente programa. d) O exceso ou acumulación de tarefas por prazo máximo de seis meses, dentro dun período de doce meses. Para ser admitido á realización das probas selectivas os aspirantes deberán reunir os seguintes requisitos: a) Ter nacionalidade española ou atoparse comprendido no eido de aplicación do artigo 57 do Real Decreto Lexislativo 5/2015 do 30 de outubro. b) Posuír a capacidade funcional para o desempeño das tarefas. c) Ter cumpridos 16 anos e non exceder, no seu caso, da idade máxima de xubilación forzosa. d) Non haber sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas. e) Non atoparse en situación de inhabilitación absoluta ou especial para acceso a empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso de persoal laboral, no que houbera sido separado ou inhabilitado. f) Estar en posesión do certificado de escolaridade. g) Estar en posesión do permiso de condución “C” e CAP (Certificado de aptitude profesional). h) Non atoparse incurso en ningunha das causas de incapacidade ou incompatibilidade que determine a lexislación vixente. i) Ter ingresado na conta de Abanca núm. ES31 2080 5416 5231 1010 0035 a cantidade de 15 €. Todos os requisitos anteriores deberán terse no momento de rematar o prazo de admisión de solicitudes e conservarase, cando menos, ata a data da toma de posesión ou nomeamento. As instancias solicitando tomar parte no proceso selectivo estenderanse no impreso normalizado de solicitude que se adxunta no Anexo I e dirixiranse ao Presidente da Corporación, podéndose presentar dentro do horario correspondente no Rexistro Xeral do Concello (A Chan nº 11 (Carballedo). Horario: 9 a 14 horas de luns a venres e 9 a 13 horas os sábados), sen prexuízo do establecido no artigo 38.4 da Lei 30/1992 de 26 de novembro de réxime xurídico das administracións públicas e do procedemento administrativo común. As solicitudes que se presenten a través da oficina de correos deberán entregarse en sobre aberto para seren seladas e datadas antes de seren certificadas. O prazo de presentación de instancias será de DEZ DÍAS NATURAIS contados a partir do seguinte ao da publicación das Bases de selección no Boletín Oficial da Provincia de Pontevedra. Á solicitude deberase achegar a seguinte documentación: a) Fotocopia do documento nacional de identidade ou pasaporte. b) Xustificante de ter ingresado na conta de Abanca número ES31 2080 5416 5231 1010 0035 as cantidades establecidas nas bases específicas en concepto de dereitos de exame. Rematado o prazo de presentación de instancias a Alcaldía ditará resolución aprobando a lista provisional de admitidos e excluídos, expresando as causas de exclusión. Esta resolución publicarase no taboleiro de anuncios da Casa do Concello de Cotobade e, de forma complementaria, na páxina web do Concello (www.concellodecotobade.org). A resolución establecerá, a efectos de emenda de defectos ou omisións, e mesmo de reclamacións, un prazo de 3 días hábiles contados a partir do seguinte ao da publicación sinalada. Os erros de feito poderán emendarse en calquera momento de oficio ou a pedimento do interesado. Posteriormente, mediante Resolución da Alcaldía, aprobarase a lista definitiva de admitidos e excluídos e procederase á designación dos membros do Tribunal Cualificador, convocando aos aspirantes admitidos mediante a publicación do devandito decreto no taboleiro de anuncios da Casa do Concello e, de forma complementaria, na páxina web do Concello (www.concellodecotobade.org). O tribunal cualificador das probas selectivas estará formado por cinco membros: un presidente, un secretario e tres vogais e quedará integrado polas persoas que designe o alcalde, publicándose a súa composición consonte o disposto na base sétima, coa lista definitiva de admitidos e excluídos. A pertenza aos órganos de selección será sempre a título individual, non podendo ostentarse en representación nin por conta de ninguén. A composición dos tribunais será predominantemente técnica e os seus membros deberán posuír titulación ou especialización igual ou superior á esixida para o acceso ás prazas convocadas. Non poderá formar parte do tribunal cualificador o persoal de elección ou de designación política, os funcionarios interinos e o persoal eventual. Os membros do tribunal deberán absterse de intervir, notificándollo ao órgano que os designe, cando concorran neles circunstancias das previstas no artigo 28 da Lei 30/1992 do 26 de novembro así como cando realizasen tarefas de preparación de aspirantes a probas selectivas de acceso nos cinco anos inmediatamente anteriores á publicación desta convocatoria, consonte ao disposto no artigo 13.2º do Real Decreto 364/1995 do 10 de marzo polo que se aproba o Regulamento Xeneral de ingreso do persoal ao servizo da Administración Xeral do Estado. Así mesmo, os interesados poderán recusar aos membros do tribunal cando, ao seu xuízo, concorra neles algunha das circunstancias previstas no parágrafo anterior, conforme ao artigo 29 da Lei 30/1992 do 26 de novembro. Todos os membros do tribunal terán voz e voto. O tribunal non poderá constituírse nin actuar sen a asistencia do Presidente e do Secretario ou, no seu caso, quen lles substitúan, e da metade, polo menos, dos seus membros. O tribunal, por medio do seu Presidente, poderá dispor a incorporación aos seus traballos de asesores especialistas para as probas cos labores que estime pertinentes, limitándose estes a prestar colaboración é as súas especialidades técnicas. Así mesmo o tribunal poderá valerse de persoal auxiliar durante o desenvolvemento material dos exercicios. O tribunal queda autorizado para resolver cantas dúbidas poidan expoñerse e para adoptar os acordos que garantan a boa orde da convocatoria, en todo o non previsto polas presentes bases e normativa aplicable. Os acordos do tribunal só poderán ser impugnados polos interesados nos supostos e na forma establecida na Lei 30/1992 do 26 de novembro. As resolucións do tribunal cualificador vinculan á Administración, sen prexuízo de que esta, no seu caso, poida proceder á súa revisión, conforme ao previsto nos artigos 102 e seguintes da Lei 30/1992 do 26 de novembro. Contra as resolucións e actos do tribunal e os seus actos de trámite cualificados poderá interporse recurso ante a autoridade que nomee ao seu Presidente nos termos establecidos na Lei 30/1992 do 26 de novembro. Os tribunais quedarán incluídos na categoría correspondente conforme ao disposto Real decreto 462/2002, de 24 de maio, sobre indemnizacións por razón do servizo. Nos mesmos termos serán retribuídos os/as asesores do tribunal. Ao tribunal cualificador será de aplicación con carácter supletorio o disposto para os órganos colexiados no capítulo II do título II da Lei 30/1992 do 26 de novembro. O sistema de selección dos aspirantes será o de concurso-oposición. A fase de concurso desenvolverase de acordo cos seguintes criterios de avaliación: Experiencia profesional como funcionario na escala de Administración especial, subescala de servizos especiais como persoal de oficios ou ben como persoal laboral na categoría de peón, oficial de segunda, oficial de primeira e a razón de 0.10 punto por mes completo traballado ata un máximo de 3.00 puntos. Non se terán en conta os días correspondentes a relacións de servizo ou contratos que non superen o mes ou non acaden o mes completo. Os méritos referidos á experiencia laboral ou profesional na Administración acreditaranse, preferentemente, mediante certificado expedido polo órgano competente da Administración na que prestaran os servizos no que se faga constar a categoría desempeñada e a duración da relación funcionarial ou dos contratos de traballo. No caso da experiencia laboral fóra da Administración Pública deberán aportar copia da vida laboral así como dos contratos de traballo que xustifiquen a prestación de servizos alegados. Sen a concorrencia destes requisitos non se avaliará o mérito alegado Por cursos de formación ou especialización recibidos directamente relacionados co posto ou en materia de prevención de riscos laborais, convocado ou avalado por unha entidade pública a razón de: No caso de ter unha duración inferior a 10 horas ou non especificar as horas de duración non se valorará. Ata un máximo de 1.00 punto Os méritos alegados polos aspirantes computaranse ata o primeiro día do prazo de presentación de instancias. Proba práctica (obrigatoria e eliminatoria): Consistirá na realización dunha ou varias probas prácticas polos aspirantes proposta/s polo Tribunal Cualificador inmediatamente antes da súa realización que deberán atoparse directamente relacionadas coas funcións do posto a seleccionar. Ata un máximo de 10.00 puntos Deberá obterse unha puntuación mínima de 5.00 puntos para considerase apto/a. A incomparecencia á realización da proba práctica determinará a exclusión do proceso selectivo. Puntuación máxima do proceso selectivo: 14.00 puntos. Unha vez realizadas as cualificacións finais, o Tribunal publicará no Taboleiro de anuncios municipal e, de forma complementaria, na páxina web do Concello (www.concellodecotobade.org) a relación, por orde de puntuación, dos aspirantes que aprobaron o proceso selectivo e a creación da lista de reserva. Cando sexa necesario proceder aos correspondentes chamamentos ofertarase ao primeiro da lista que estea pendente de chamar, enviándolle un telegrama e dándolle un prazo de 48 horas para que acepte ou renuncie ao ofertado, así mesmo tentarase comunicar por teléfono coa finalidade de acurtar os prazos. Se non recollese o telegrama equivalerá á renuncia ao ofertado e procederase a chamar ao seguinte da lista. Cando se produza o cesamento dun integrante da lista, este reincorporarase ao posto da lista que lle corresponda por puntuación. Con carácter xeral, a non aceptación ou renuncia a unha cobertura dará lugar as seguintes medidas: A renuncia non será causa de exclusión da lista, nin temporal nin definitiva, cando o aspirante xustifique que se atopa en situación de incapacidade temporal. Cando se tramite o expediente de nomeamento do aspirante, antes do seu nomeamento e toma de posesión e no prazo dos 3 días hábiles seguintes a aquel en que se lle requira, presentará no Rexistro Xeral do Concello de Cotobade os documentos que se especifican seguidamente: 1.—Copia autenticada ou fotocopia compulsada do título esixido no artigo 2, ou do xustificante de ter aboados os dereitos para a súa expedición.2.—Permiso de condución “C” e CAP (Certificado de aptitude profesional). 3.—Declaración xurada de non estar separado mediante expediente disciplinario do servizo de calquera das Administracións Públicas, nin estar inhabilitado para o exercicio de funcións públicas por sentencia firme.4.—Fotocopia da cartilla da S. S. 5.—Número de conta bancaria cos 20 díxitos e código IBAN.6.—Certificado médico acreditativo de non padecer enfermidade ou defecto físico que imposibilite o normal exercicio da función. A omisión ou defecto emendable nalgún dos documentos anteriores dará lugar á concesión dun prazo de 3 días hábiles para a súa aportación ou subsanación. En ningún caso este prazo supoñerá ampliación do procedente para a concorrencia dos requisitos esixidos á data da convocatoria. Pola Alcaldía procederase ao nomeamento ao candidato que corresponda que dentro do prazo indicado presente a documentación referida e acredite que reúne os requisitos esixidos nesta convocatoria. En caso contrario, salvo casos de imposibilidade suficientemente acreditada, o candidato que non cumpra co establecido no parágrafo anterior non poderá ser nomeado, quedando anuladas todas as actuacións e sen prexuízo da responsabilidade na que, no seu caso, poderá ter incorrido por falsidade nos datos declarados na instancia. A resolución de nomeamento como funcionario interino publicarase no taboleiro de anuncios do Concello de Cotobade nos 10 días seguintes, co seu réxime de recursos. Unha vez nomeado, o aspirante deberá tomar posesión do seu posto no prazo de 3 días a partir da data da notificación do nomeamento, quedando dende dito momento sometido ao réxime de incompatibilidades vixente. Por este motivo, na dilixencia de toma de posesión será necesario facer constar a manifestación do interesado de non vir desempeñando ningún posto ou actividade no sector público delimitado polo artigo 1º da Lei 53/1984, de 26 de decembro, indicando así mesmo que non realiza actividade privada incompatible ou suxeita a recoñecemento de compatibilidade. A citada manifestación fará referencia tamén á circunstancia de se os interesados se encontran ou non percibindo pensión de xubilación, retiro ou orfandade, por dereitos pasivos ou por calquera réxime da Seguridade Social, pública e obrigatorio, aos efectos previstos no artigo 3.2 e disposición transitoria 9ª de dita Lei. O que sen causa suficientemente xustificada non tomase oportunamente posesión da súa praza, será notificado de novo, e transcorrido o novo prazo de 3 días sen comparecer, será declarado cesante, con perda de tódolos dereitos derivados do procedemento selectivo e do nomeamento conferido. Os restantes candidatos aprobados, pola orde da puntuación obtida, poderán ser chamados no caso de que o primeiro non achegue a documentación prevista nas presentes bases, non tome posesión do seu posto no tempo concedido ao efecto, renuncie á praza ou, cando por calquera outra causa, se resolva a relación funcionarial antes da súa extinción conforme á Lei. Así mesmo, ditos participantes aprobados poderán ser chamados para cubrir temporalmente a mesma praza ou outras idénticas que se puideran crear, nos suposto de vacante, ausencia ou enfermidade ou, no seu caso, mentres non sexan provistas de forma definitiva, durante un prazo de 5 anos, contados desde o día seguinte ao do nomeamento do primeiro aspirante cando concorra algunha situación de necesidade. O chamamento efectuarase en primeiro lugar aos que obtivesen maior puntuación. O cesamento do persoal funcionario interino producirase, ademáis de polas causas que determinan a perda da condición de persoal funcionario de carreira, cando concorra algunha das seguintes circunstancias: a) Finalización da causa que deu lugar ao seu nomeamento. b) Amortización do posto que ocupe. c) Adscrición provisional ao posto de persoal funcionario de carreira ou provisión definitiva do posto por persoal funcionario de carreira. d) Transcurso do prazo máximo de duración do nomeamento. e) Incumprimento sobrevido dos requisitos esixidos para o desempeño do posto. f) Reincorporación da persoa titular do posto, no suposto de substitución transitoria desta. O cese do persoal funcionario interino non dará lugar a indemnización, excepto nos casos nos que a causa do mesmo a persoa cesada non puidese facer efectivo o seu dereito a vacacións. Para os efectos de notificacións e publicacións relacionados co procedemento de selección regulado nas presentes bases reguladoras, procederase mediante a publicación no Taboleiro de Anuncios da Casa do Concello de Cotobade, sen prexuízo da publicación complementaria na páxina web do Concello de Cotobade (www.concellodecotobade.org). As bases xerais e específicas desta convocatoria vinculan a Administración municipal, aos tribunais cualificadores e aos aspirantes que participen nos procesos selectivos convocados. As bases xerais e específicas da convocatoria e cantos actos administrativos deriven das mesmas e das actuacións dos tribunais poderán ser impugnadas nos casos e na forma establecidos pola Lei 30/1992, do 26 de novembro de réxime xurídico das administracións públicas e procedemento administrativo común, a Lei 7/1985, do 2 de abril, reguladora das bases do réxime local, así como na Lei 29/1998, do 13 de xullo, reguladora da xurisdición contencioso-administrativa segundo corresponda. Así mesmo a Administración municipal poderá, de ser o caso, proceder á revisión das resolucións dos tribunais de conformidade co previsto na citada Lei 30/1992, do 26 de novembro. D/Dª., veciño/a de., con domicilio en., e NIF nº., e teléfono de contacto nº. Interesado/a no procedemento convocado para a elaboración dunha lista de reserva polo Concello de Cotobade para o nomeamento temporal de funcionarios interinos integrados na escala de Administración especial; subescala servizos especiais; agrupacións profesionais, praza de operario de servizos múltiples, ante o Alcalde –Presidente comparece e, 1.—Que reúne todas e cada unha das condicións esixidas nas bases que rexen a convocatoria.2.—Que aporta: a) Fotocopia do documento nacional de identidade ou pasaporte. b) Xustificante de ter ingresado na conta de Abanca número ES31 2080 5416 5231 1010 0035 a cantidade de 15 € en concepto de dereitos de exame.3.—Que se compromete a aportar no seu día os documentos acreditativos de reunir as condicións establecidas na base décima da convocatoria E por todo iso, Ser admitido/a á oposición convocada para a elaboración dunha lista de reserva polo Concello de Cotobade para o nomeamento temporal de funcionarios interinos integrados na escala de Administración especial; subescala de servizos especiais, agrupacións profesionais; praza de operario de servizos múltiples. Cotobade a. de ……. de 2016 O/a Interesado/a SR. ALCALDE-PRESIDENTE DO CONCELLO DE COTOBADE” Cotobade, 16 de febreiro de 2016.—O alcalde, Jorge Cubela López.